《和赵忠州园亭落成宴客三首·自为堂》
宋代·陈文蔚

双旌未逐诏书还，放适何妨且谢安。
地拔鹅峰长突兀，天教老子得蹒跚。
病瘳不必维摩问，客醉谁知太守叹。
更乞为时推此意，要令宵旰九重宽。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。